ai4bharat/Pralekha huggingface dataset:
وزارت اطلاعات ونشریات
ڈاکیومینٹری فلموں کے فلم سازوں کو فنڈ حاصل کرنے میں بھی دشواری پیش آتی ہے اور ناظرین حاصل کرنے میں بھی: اوشا دیش پانڈے
ایسی فلم پالیسی کی ضرورت ہے جو ڈاکیو مینٹری فلم بنانے والوں کو اچھی طرح کام کرنے کاموقع فراہم کریں: سنسکار دیسائی
آئی ڈی پی اے اوپن فورم کل سے شروع ہوگا
نئی دہلی،25/ نومبر۔انڈین ڈاکیو مینٹری پروڈیوسرز ایسوسی ایشن کی صدر اوشا دیش پانڈے نے کہا کہ ڈاکیو مینٹری فلموں کے فلم سازوں کو بہت سے چیلنجوں کا سامنا کرنا پڑتا ہے جن میں فنڈ اور ناظرین کی عدم دستیابی بھی شامل ہیں وہ آج پن جی میں 50 ویں انٹر نیشنل فلم فیسٹول آف انڈیا میں آئی ڈی پی اے کی جنرل سکریٹری جناب شنکر دیسائی کے ساتھ ایک میڈیا کانفرنس سےخطاب کررہی تھیں۔
انہوں نے کہاکہ ‘‘ ڈاکیومینٹری فلم تیار کرنے والے ایک سب سے اہم ضرورت ناظرین تک پہنچنا ہے ۔ ڈاکیو مینٹری فلموں کے فلم سازوں کو پلیٹ فارم مہیا کرانے کے لئے ہم ملک بھر میں فلمیں دکھائی جانے اور فلم فیسٹول کاانعقاد کرتے ہیں۔ ہر ماہ کے دوسرے اور چوتھے جمعہ کو فلمس ڈویژن کے تعاون سے کئی شہروں میں فلمیں دکھائے جانے کی شروعات کی جاچکی ہے۔ گل برگہ، پونے، ممبئی، جے پور، دہلی وغیرہ سمیت 20 مزید شہروں میں فلمیں دکھائی جانے کی شروعات کی جائے گی۔
فلمی اسکولوں اور انسٹی ٹیوٹ کے ذریعہ دی جانے والی تعلیم کے معیار کے بارے میں محترمہ دیش پانڈے نے کہا کہ کبھی کبھی معیار سے سمجھوتہ کیاجاتا ہے۔ بہت سے انسٹی ٹیوٹ طلبا کو گمراہ کرتے ہیں۔ انہوں نے کہا ‘‘ چونکہ ان میں سے بیشتر نجی انسٹی ٹیوٹ ہے اس لئے ہم انہیں کنٹرول نہیں کرسکتے۔ کنٹرول معاشرے کی جانب سے ہی کیاجانا ہے’’۔ ان کی ستائش کرتے ہوئے جناب سنسکار دیسائی نے کہا کہ وہ فلم اسکولوں کے معیار کو یقینی بنانے اور انہیں ایک طرح کا معیار یا درجہ بندی فراہم کرانے کے لئے حکومت کے ساتھ مل کر کام کررہے ہیں۔
محترمہ دیش پانڈے نے مزید کہا کہ ڈاکیو مینٹری فلموں کے فلم ساز کم وبیش اسی طرح سے کام کرتے ہیں۔ جس طرح صحافی کام کرتے ہیں۔ انہوں نے تنبیہ کرتے ہوئے کہا کہ سماجی مسائل کے بارے میں کام کرتے ہوئے غیر جانب داررویہ کی ضرورت ہوتی ہے۔
خواہشمند فلم سازوں کی تربیت کرنے میں ایسوسی ایشن کی کوششوں کا تذکرہ کرتے ہوئے جناب سنسکار دیسائی نے کہا کہ آئی ڈی پی اے طلبا کے لئے ورکشاپس کاانعقاد کرنے کے مقصد سے 4 یونیورسٹیوں کے ساتھ تعاون کررہی ہیں۔ انہوں نے‘‘ فلم سازوں کی تربیت ضروری ہوتی ہے لیکن ہم اس عمل میں محض تسہیل کار ہے۔ ہمارے پاس دور درشن میں ایک سلاٹ ہے جہاں تقریباً 60 فلمیں دکھائی جاچکی ہے۔ ٹیلی کاسٹ سے فلم سازوں کو پیسہ مل رہا ہے۔ آئی ڈی پی اے ایوارڈز کے لئے نام داخل کرائے جانے کے لئے فلم سازوں کو جلد ہی مدعو کیاجائے گا۔
جناب دیسائی نے ایک ایسی فلم پالیسی کے نفاذ کے لئے حکومت سے تعاون کی اپیل کی جس سے ڈاکیو مینٹری فلم سازوں کو اچھا کام کرنے کا موقع ملے اور ان کی آمدنی بھی ہو۔ انہوں نے ایسے فلم کلب شروع کرنے کے آئی ڈی پی اے کے منصوبوں کے بارے میں بتایا جہاں ڈاکیو مینٹری فلمیں دکھائی جاسکے گی۔
آئی ڈی پی اے 25 اور 26 اور 27 نومبر کو دوپہر 1:30 بجے افی کے موقع پر اوپن فورم کاانعقاد کرے گی۔اوپن فورم کے موضوعات میں‘‘ ملک میں جگہ جگہ کھل جانے والے مختلف فلم اسکولوں کے ذریعہ جو تعلیم دی جاتی ہے اس کے معیار کی کیا کوئی جانچ کی جاتی ہے؟’’ ‘‘ حقیقت پر مبنی فیچر فلموں میں کتنی حقیقت ہوتی ہے؟’’،‘‘کیا آزاد فلم سازوں کو ڈیجیٹل تقسیم کے پلیٹ فارموں سے کوئی فائدہ ہورہا ہے؟’’
کارپوریٹ امور کی وزارتت
بھارت کے دیوالیہ پن اور دیوالیہ ہونےسے متعلق بورڈ نے 2021 کے ضابطوں کو مشتہر کیا ہے جو دیوالیہ پن کا مسئلہ حل کرنے کے عمل سے پہلے کے پیکیج سے متعلق ہیں
نئی دہلی ،10مارچ ، 2021، دیوالیہ پن اور دیوالیہ ہونے سے متعلق کوڈ  آرڈیننس، 2021 ، 4 اپریل 2021 کو نافذ کیا گیا تھا جس میں کارپوریٹ مقروضین کے لیے ، جنھیں بہت چھوٹے، چھوٹے اور درمیانہ درجے کے صنعتکار کہا گیا ہے پیکیج سے پہلے کے دیوالیہ پن سے متعلق مسئلے کے حل کے عمل کے لیے کہا گیا ہے۔ بھارت کے دیوالیہ پن اور دیوالیہ ہونےسے متعلق بورڈ نے 2021 کے ضابطوں کو آج مشتہر کیا ہے جو دیوالیہ پن کا مسئلہ حل کرنے کے عمل سے پہلے کے پیکیج سے متعلق ہیں۔
پی پی ا ٓئی آر پی ضابطوں میں ان طریقوں کا ذکر ہے جو اسٹیک ہولڈروں کو استعمال کرنے ہوں گے اور پی پی آئی آر پی کے ایک حصے طور پر انھیں مختلف کام کرنے ہوں گے۔
پی پی ا ٓئی آر پی ضابطے آج سے نافذ العمل ہوگئے ہیں انھیں www.mca.gov.in اور www.ibbi.gov.in. پر ملاحظہ کیا جاسکتا ہے۔
وزارت دفاع
آئی این ایس ساگر دھؤنی کو ’ساگر میتری‘ کے لئے روانہ کیا گیا
نئی دہلی،18؍جولائی،آئی این ایس ساگر دھؤنی، جو بھارتی بحریہ کے ذریعے چلایا جانے والا کوچی کی بحریہ کے فیزیکل اور سمندری امور کی لیبارٹری  کا ایک سمندری صوتی تحقیقی جہاز ہے ، ’’ بحریہ اور متعلقہ بین ڈسپلنری تربیت اور تحقیق کی پہل ‘‘  نامی سائنسی پروجیکٹ کے لئے کوچی سے روانہ ہوگیا ہے۔ اس بحری جہاز کو آج دوپہر 12 بجے کوچی میں بحریہ کے اڈے سے بحریہ کی جنوبی کمان کے فلیگ آفیسر کمانڈنگ انچیف ، اے وی ایس ایم ، این ایم ، وی ایس ایم ، وائیس ایڈمرل اے چاؤلہ اور دفاعی تحقیق وترقی کی تنظیم  کے چیئرمین اور وزارت دفاع میں تحقیق وترقی کے محکمے کے سکریٹری ڈاکٹر جی ستیش ریڈی نے مشترکہ طور پر روانہ کیا۔
ڈی آر ڈی او کے ذریعے تیار کردہ اس بحری جہاز کا مشن وزیراعظم کے ’’خطے میں صدی کا تحفظ اور فروغ‘‘  سے متعلق ویژن سے مطابقت رکھتا ہے ۔ اس کا مقصد سماجی ، اقتصادی پہلوؤں میں قریبی تعاون کو فروغ دینے کے ساتھ ساتھ بحرہند کے خطے کے ملکوں کے درمیان زیر زمین پانی اور صوتیات سے متعلق زیادہ سائنسی تبادلہ خیال میں قریبی تعاون کرنا ہے۔ بھارتی بحریہ اور این پی او ایل کا مشن اس تحقیق کو آگے بڑھانے اور جنوب مشرقی ایشیائی ملکوں کے درمیان تعلقات کو مستحکم کرنے اور اس طرح ساگر میتری کہلانے کی جانب بھارتی بحریہ کا مشن ہے۔ ساگر میتری مشن کے خاص مقاصد میں پورے شمالی بحرہند میں اعداد وشمار کو یکجا کرنا ، انڈو مان اور آس پاس کے سمندر پر توجہ مرکوز کرنا اور آئی او آر ملکوں کے ساتھ سمندری تحقیق وترقی کے شعبے میں طویل مدتی اشتراک قائم کرنا ہے۔
آئی اے این ایس ساگر دھؤنی کو ، جو کولکاتا کے میسرز جی آر ایس ای لمیٹڈ نے ملک میں تعمیر کیا ہے ، 30 جولائی 1994 کو بحریہ میں شامل کیا گیا تھا۔ پچھلے 25 برسوں کے دوران اس جہاز میں سمندر کے مشاہدے سے متعلق جامع پروگرام ؍ تحقیق کا کام انجام دیا ہے۔ یہ جہاز اب سائنسی اور این پی او ایل کے پروگراموں کی تحقیق کرے گا۔ یہ جہاز 30 جلائی 2019 کو اپنی سیلور جوبلی بھی منائے گا۔ جہاز تھائی لینڈ ، ملیشیا ، سنگا پور اور انڈونیشیا کا دورہ کرے گا۔ یہ جہاز ان ملکوں کے منتخب اداروں کے ساتھ ساگر میتری ٹریک – 2 کے ایک حصے کے طور پر تحقیقی پروگراموں میں بات چیت اور اشتراک کا آغاز کرے گا۔
بھارتی بحریہ اور این پی او ایل سونارس سسٹم کی تحقیق وترقی کے شعبے میں مشترکہ طور پر کام کررہا ہے تاکہ پانی کے اندر رہتے ہوئے متعلقہ ماحولیات اور ٹھوس اوشینوگرافی کی تحقیق کا کام کرسکے۔ اس کے لئے جہاز نے لہروں کی اونچائی کی پیمائش کرنے والے راڈار اور دیگر جدید سازو سامان نصب کیا گیا ہے۔
۔۔۔۔۔۔۔۔۔۔۔۔۔۔
۰۰۰۰۰۰۰۰

U-3240
(Visitor Counter : 52
وزارتِ تعلیم
انسانی وسائل کی ترقی کے وزیر مملکت جناب سنجے دھوترے نے میکسیکو کے شہر گواڈلہارا کے بین الاقوامی کتاب میلے میں بھارتی پویلین کا افتتاح کیا
کتاب میلے میں ’مہمان خصوصی ‘ کی حیثیت سے شرکت کرنے والا بھارت ،ایشیا کا پہلا ملک بن گیا ہے
مہاتما گاندھی کا فلسفہ ’ ہماری زندگی کو کھلی کتاب ہونا چاہئے‘ بھارتی پویلین کا موضوع ہے
نئی دہلی یکم دسمبر۔انسانی وسائلی کی ترقی  کے مرکزی وزیر مملکت جناب سنجے دھوترے نے میکسیکو کے شہر گواڈ لہارا کے بین الاقوامی کتاب میلے میں بھارتی پویلین کا افتتاح کیا ۔اس کتاب میلے میں بھارت ’مہمان خصوصی ملک ‘ کی حیثیت سے شرکت کررہا ہے اور وہ یہ اعزاز حاصل کرنے والا ایشیا کا پہلا ملک ہے۔ یہ کتاب میلہ جو اسپینش زبان میں ’ فیریا انٹرنیکشنل ڈیل لبرو ڈا گواڈ لہارا ‘ کہلاتا ہے ۔ ان ملکوں میں سب سے بڑا کتاب میلہ ہوتا ہے ، جہاں اسپینش زبان بولی جاتی ہے ۔ جناب سنجے دھوترے نے کل افتتاحی تقریب میں اپنا افتتاحی خطبہ پیش کیا۔ نیشنل بک ٹرسٹ  جو بھارت سرکار کی انسانی وسائل کی ترقی کی وزارت کے تحت ایک خود مختار ادارہ ہے ۔اس کتاب میلے میں ایک نوڈ ل ایجنسی کے طور پر شرکت کررہا ہے ۔
جناب دھوترے نے افتتاحی تقریب میں اظہار خیال کرتے ہوئے بھارت اور میکسیکو کے درمیان گہرے تعلیمی سلسلے کو اجاگر کیا اور افسانوی حیثیت کے حامل میکسیکو کے شاعر نوبیل انعام یافتہ اوکتاویو پاز کے بھارت کے 1952 میں بھارت کے پہلے دورے کا ذکرکیا ۔ انہوں نے کہا :’’ پاز نے بھارت کی ثقافت اور ورثے میں گہری دلچسپی کا اظہار کیا اور برنداون ، شیو پاروتی اور امیر خسرو کے بارے میں نظمیں لکھیں۔‘‘جناب دھوترے نے یہ بھی کہا کہ بھارت اور میکسیکو عالمی نقشے پر مختلف سمتوں میں واقع ہیں اور ایک دوسرے سے ہزاروں میل دور ہیں ، لیکن دونوں ملکوں کے درمیان عوام ،حیاتیاتی تنوع ، خاندان اور ثقافتی اقدار ، یہاں تک ماحولیاتی حالات میں بھی بہت زیادہ یکسانیت پائی جاتی ہے۔ انہوں نے مزید کہا کہ دونوں ملک قدیم تہذیب کی نمائندگی کرتے ہیں اور ان دونوں ہی ملکوں نے نوآبادیاتی نظام سے آزادی حاصل کرنے میں مسلسل جدوجہد کی ہے ۔
بابائے قوم مہاتما گاندھی کے 150 ویں یوم پیدائش کی تقریب کا ذکرکرتے ہوئے جناب دھوترے نے کہا کہ مہاتما گاندھی کا فلسفہ ’’ہماری زندگی کو کھلی کتاب ہونا چاہئے ‘‘ میلے میں بھارتی پویلین کا موضوع ہے کیونکہ یہ اور باتوں کے علاوہ رابطے اور مواصلات کی صورتحال کی نمائندگی کرتا ہے۔ان رابطوں اور مواصلات کا موقع اس طرح کے کتاب میلوں کے پلیٹ فارموں کے ذریعہ فراہم ہوتا ہے ۔
جناب دھوترے نے امیدظاہر کی کہ یہ کتاب میلہ دونوں ملکوں کے درمیان تعلیمی ،علمی اور کلچرل تبادلوں میں تیزی لانے کے ایک پلیٹ فارم کے طور پر کام کرے گا اور دونوں ملکوں کے عظیم ادبی فن پاروں کا بھارتی اوراسپینش زبانوں میں ترجمہ کیا جائے گا۔انہوں نے اس کتاب میلے میں ساری دنیا سے جمع ہونے والے ناشروںکو دعوت دی کہ وہ جنوری 2020 کے دوران این بی ٹی کی طرف سے نئی دہلی میں منعقد ہونے والے عالمی کتاب میلے میں شرکت کریں ۔
یہ گواڈ لہارا بین الاقوامی کتاب میلہ ، کتاب میلے کی 33ویں کڑی ہے اور اس کا سلسلہ 8دسمبر 2019 تک جاری رہے گا۔
۰۰۰۰۰۰۰۰۰۰۰۰۰۰۰۰۰۰۰۰۰
U-5479
(Visitor Counter : 52
وزارت خزانہ
بھارت سرکارکے ذریعہ جی ایس ٹی معاوضے کے عوض آسام قرض سہولت کے تحت ریاستوں /مرکز کے زیرانتظام علاقوں کو 75000کروڑروپے جاری کرنے سے سال 22-2021کی پہلی ششماہی میں بھارت سرکارکا قرض دینے کے پروگرام میں کوئی تبدیلی نہیں آئے گی
نئی دہلی،15؍جولائی:جی ایس ٹی معاوضے کے بدلے میں آسام قرض سہولت کے تحت آج وزارت مالیات کی جانب سے ریاستوں /مرکزکے زیرانتظام علاقوں کو قانون ساز اسمبلی کے ساتھ 75000کروڑروپے جاری کئے گئے ۔ حالانکہ رواں مالی سال کی پہلی ششماہی کی بقیہ مدت کے لئے بھارت سرکارکی جانب سے قرض دینے کاپروگرام ، جیسا کہ 31مارچ 2021کو جاری ، اپریل 2021-ستمبر2021کے لئے مارکیٹ کی قابل تاریخی سیکورٹیز کی خاطر مقررہ کلنڈرمیں اعلان کیاگیاتھا، اس میں کوئی تبدیلی نہیں آئی ہے ۔
وزیراعظم کا دفتر
وزیر اعظم نے پنڈت بھیم سین جوشی کو ان کی پیدائش کی 100ویں سالگرہ کے موقع پر یاد کیا
نئی دہلی، 04 فروری 2022:
وزیر اعظم جناب نریندر مودی نے پنڈت بھیم سین جوشی کو ان کی پیدائش کی 100ویں سالگرہ کے موقع پر یاد کیا۔
ایک ٹوئیٹ میں، وزیر اعظم نے کہا؛
’’ان کی پیدائش کی 100ویں سالگرہ کے موقع پر، فعال اور ہمہ گیر پنڈت بھیم سین جوشی جی کو یاد کر رہے ہیں۔ انہوں نے اپنے کاموں کے ذریعہ بھارتی موسیقی اور ثقافت کو مقبول عام بنانے کے لیے غیر معمولی تعاون پیش کیا۔ وہ اپنی موسیقی کے ذریعہ ہماری قوم کو بھی قریب لائے۔‘‘
وزارت دفاع
بھارتی بحریہ۔ قومی کی تعمیر کے لئے اختراع
یوم بحریہ 2021 کے موقع پر نیوی ہاؤس میں قائم کئے گئے انوویشن پویلین کا افتتاح رکشا منتری جناب راج ناتھ سنگھ نے 4 دسمبر 2021 کو کیا۔ اس موقع پر بحریہ کے سربراہ ایڈمرل آر ہری کمار بھی موجود تھے۔ اس پویلین میں دکھایا گیا ہے کہ بھارتی بحریہ نے کس طرح خود کفیلی پر توجہ مرکوز رکھتے ہوئے قوم کی تعمیر پر زیادہ زور دیتے ہوئے یوم بحریہ کے اس سال کے موضوع ’’بھارتی بحریہ۔ قوم کی تعمیر کے لئے اختراع‘‘کے پیش نظر اختراع اور ملک میں ساز و سامان تیار کرنے کی کوششوں میں تال میل اور تعلیمی ادارے اور صنعت کے تعاون کیا ہے۔ انوویشن پویلین میں جن اختراعات کی نمائش کی گئی، وہ مشن رکشا گیان شکتی کے وژن کے مطابق بھارتی بحریہ کی ان ہاؤس کوششوں کا نتیجہ تھیں اور اسٹالوں پر چار اہم پہلوؤں سے متعلق نمائشن کی گئی۔
صحت دیکھ ریکھ سے متعلق اختراعات کے اسٹال میں کچھ ’گیم چینجنگ میڈیکل اختراعات‘ کی نمائش کی گئی جن میں آئی آئی ٹی ممبئی کے ساتھ مشترکہ طور پر تیار کی گئیں اختراعات مثلاً آئی سی یو میں تحفظ میں اضافے کے لئے آدینت اور آر ایس ، ایم آر ایس اے بیکٹریا پر موثر نینو ٹیکنالوجی استعمال کرنے والا سنیٹائزر ، اے آئی پر مبنی نیبولائزر اور خصوصی طور پر دیہی / دور دراز کے علاقوں کے لئے ٹیلی میڈیسن کے واسطے ایک کم لاگت والا ڈیجیٹل اسٹھیتواسکوپ شامل ہیں۔ ٹکنالوجی تیار کرنے کے لئے تعلیمی ادارے کی شراکت داری سے متعلق اسٹال میں ڈینٹل ڈوم، نو رکشک گاؤن،آٹونومس بوٹ اور کواڈ کوپٹر کی نمائش کی گئی جو کہ بڑے پیمانے پر مینوفیکچرنگ کے مقصد سے ایم ایس ایم ایز کے لئے ان ہاؤس تیار کی گئی ٹکنالوجی کی لائسنسنگ کے واسطے بھارتی بحریہ اور راشٹریہ رکشا یونیورسٹی  کے درمیان ہونے والے ایک معاہدے کا نتیجہ ہے۔
انگیجنگ ودھ ینگ انڈیا اسٹال میں نیشنل فارنسک سائنس یونیورسٹی  کے تعاون سے بھارتی بحریہ کے ذریعہ تیار مصنوعات کی نمائش کی گئی ان میں لمپیٹ مائن ڈٹیکشن سسٹم ، آگ بجھانے کے لئے کیجڈ ڈرون ، آٹو نومس بیچ چیک سروے ڈیوائس  اور پورٹیبل یو ڈبلیو ڈائیور ڈلیوری سسٹم جو کہ مزید بہتری لانے کے لئے این ایف ایس یو کو سونپا جارہا ہے۔ ان اسٹیپ  کے ذریعہ مینٹر کی گئی آن لائن انٹرن شپ سے ممتاز تعلیمی اداروں میں طلباء کو کام سونپا جائے گا۔ اس میں اسمارٹ فائر فائٹنگ سویٹ  انڈر واٹر ڈٹیکشن سسٹم الگورتھم  کی بھی نمائش کی گئی۔ اس کے علاوہ بحریہ کے ایک افسر کے 10 سالہ بیٹے کے ذریعہ تیار کئے گئے کورونا یوگا گیم کی نمائش کی گئی جس کو 26 جنوری 21 کو پی ایم راشٹریہ بال پراسکار سے بھی نوازا گیا تھا۔خود کفیلی اور اس کے بعد کے لئے اختراع کے اسٹال میں درآمدات پر انحصار کو کم کرنے اور برآمدات کے امکان والے بھارتی بحریہ کی ملک کی تیار کی گئی چیزوں کی نمائش کی گئی ۔ ان میں جیٹی انکلوژر کے ساتھ ٹیکٹیکل موبائل فائبر آپٹک کیبل، اپر ڈیک پینٹ، آٹونومس ماڈیولر انفلٹیبل ٹارگٹ
، ریموٹ ایمبیڈڈ سسٹم سپورٹ  اور 30 ایم ایم پری فریگمنٹڈ شیلز شامل ہیں۔
۔۔۔۔۔۔۔۔۔۔۔
ش ح۔ا گ ۔ن ا۔
U- 13764
(Visitor Counter : 103
جل شکتی وزارت
دریاؤں کی صفائی کی اسکیمیں
جل شکتی کے وزیر مملکت جناب بشویشور ٹوڈو نے آج لوک سبھا میں ایک تحریری جواب میں بتایا کہ ریاستوں/مرکز کے زیر انتظام علاقوں، مقامی اداروں اور صنعتی اکائیوں کی یہ ذمہ داری ہے کہ وہ ندیوں اور دیگر آبی ذخائر، ساحلی پانیوں یا زمین میں خارج ہونے سے پہلے سیوریج اور صنعتی فضلے کو مقررہ اصولوں کے مطابق ضروری ٹریٹمنٹ کو یقینی بنائیں اس میں آلودگی کو کنٹرول کریں۔ دریاؤں کے تحفظ کے لیے، آبی وسائل، دریا ؤں کی ترقی اور گنگا کی صفائی کا محکمہ ریاستوں/مرکز کے زیر انتظام علاقوں میں ندیوں کے شناخت شدہ حصوں میں آلودگی کو کم کرنے کے لیے مالی اور تکنیکی مدد فراہم کر کے ان کی کوششوں میں تعاون کر رہا ہے۔ گنگا طاس میں دریاؤں کے لیے نمامی گنگے پروگرام کی مرکزی سیکٹر اسکیم اور دیگر دریاؤں کے لیے قومی دریا کے تحفظ کے پلان  کی مرکزی اسپانسر شدہ اسکیم کے ذریعے ملک میں ریاستوں/ مرکز کے زیر انتظام علاقوں کی کوششوں میں مدد فراہم کرائی جارہی ہے۔
این آر سی پی نے اب تک ملک کی 16 ریاستوں میں پھیلے 80 قصبوں میں 36 ندیوں پر آلودہ پٹیوں کا احاطہ کیا ہے جس پروجیکٹ کی منظور شدہ ہے 6248.16 کروڑ ہے اور دوسری باتوں کے ساتھ، 2745.7 ملین لیٹر یومیہ  کی سیوریج ٹریٹمنٹ کی صلاحیت پیدا کی گئی ہے۔ نمامی گنگے پروگرام کے تحت 32,912.40 کروڑ روپے کی لاگت والے کل 409 پروجیکٹوں کو منظور کیا گیا ہے، جن میں 5269.87 ایم ایل ڈی کے سیوریج ٹریٹمنٹ کے لئے 177 پروجیکٹ اور 5,213 کلومیٹر کا سیور نیٹ ورک شامل ہے۔
اس کے علاوہ ہاؤسنگ اور شہری امور کی وزارت کے اٹل مشن فار ریجووینیشن اینڈ اربن ٹرانسفارمیشن  اور اسمارٹ سٹیز مشن جیسے پروگراموں کے تحت سیوریج کا بنیادی ڈھانچہ تیار کیا گیا ہے۔
نومبر 2022 میں سی پی سی بی کی شائع کردہ تازہ ترین رپورٹ کے مطابق، 2018 میں شائع ہونے والی 351 آلودہ ندیوں کی پٹیوں  میں سے 106 کو ڈی لسٹ کیا گیا ہے جبکہ 74 پی آر ایس میں بہتری دیکھی گئی ہے۔
محنت اور روزگار کی وزارت
ای پی ایف او نے یکم اپریل کے بعد سے وبائی بیماری کے دوران 94.41 لاکھ دعوے نمٹائے
کووڈ-19 ایڈوانس کا 75 فیصد اور بیماری کے دعوؤں کا 79 فی صد پی ایف صارفین کے لئے طے کیا گیا ہےجن کی ماہانہ تنخواہ 15 ہزار روپے سے کم ہے
نئی دہلی،8ستمبر 2020/کووڈ-19 وبائی بیماری کے باوجود ای پی ایف او 94.41 لاکھ کے بڑے دعوے نمٹانے میں کامیاب رہا ہے۔ جس کے تحت اس نے اپریل سے اگست 2020 کے دوران اپنے ممبروں کو تقریباً 35ہزار 445 کروڑ روپےکی ادائیگی کی ہے۔
اس عرصے کے دوران ای پی ایف ا و نے گزشتہ سال  کی اسی مدت کے مقابلہ میں تقریباً 32 فی صد مزید دعوے نمٹائے جب کہ تقسیم شدہ رقم نے 13 فی صد کے قریب اضافہ ہوا ہے۔
اس بحران کے دوران اپنےممبروں کو لیکویڈیٹی کی ضروریات کو پورا کرنے میں مدد کرنے کے لئے، ای پی ایف او نے کووڈ-19 کے ایڈوانس اور بیماری سے متعلق دعووں کو تیزی سے نمٹایا۔ اس نے ایڈوانس اور بیماری سے متعلق ان دو زمروں کے دعووں کے لئے آٹوموڈ کو تعارف کرایا۔ آٹوموڈ طریقہ کار سے تصفیہ کے لئے قانونی ضرورت کے مطابق دو اقسام میں دعووں کو نمٹانے کے لئے بیس دن درکار ہوتے ہیں جبکہ ای پی ایف او نے اس سائیکل کو کم کرکے محض تین دن تک محدود کردیا ۔ خاص طورپر ، اپریل سے اگست 2020 کےدوران طے شدہ 55 فی صد پیشگی دعوے حال ہی میں متعارف کرائے گئے کووڈ ایڈوانس سے متعلق تھے جبکہ بیماری سےمتعلق دعوؤں کو نمٹانے کے لئے اس دوران 31 فی صد پیش رفت ہوئی۔
اجرت پر مبنی تجزیہ پر روشنی ڈالتے ہیں تو کووڈ-19 کے تقریباً 75فی صد اور بیماری سےمتعلق تقریباً 79فی صد دعووں کو 15 ہزار روپے سےکم اجرت سلیب سے تعلق رکھنے والے ای پی ایف صارفین کے لئے طے کیا گیا ہے ۔ پی ایف ایڈوانس کی بروقت دستیابی نے بہت سے کم اجرت والے افراد کو قرض میں ڈوبنے سے بچایا ہے اور ان منحرف اوقات میں افرادی قوت کے کمزور ترین طبقے کو معاشرتی تحفظ فراہم کیا ہے۔
ای پی ایف اسکیم کے تحت جزوی انخلا کے دعوے یا پیش رفت دو گنا سے ہوچکے ہیں، جس میں اپریل تا اگست 2019 کےمقابلے میں اپریل تا اگست 2020 کی مدت کے دوران تقریباً212 فی صد اضافہ عکاسی ہوتی ہے۔
وبائی مرض کےسماجی اور معاشی اثر کو کم کرنے کے لئے ای پی ایف او خدمات کی فراہمی میں عمدہ کارکردگی کے حصول کے لئے مستقل جدت اور لگن کے ذریعہ اپنے چھ کروڑ سے زیادہ صارفین ، 66 لاکھ پینشنرس اور 12 لاکھ آجروں کی مدد کرنے کا پابند ہے۔
م ن۔ ش ت ۔ ج
Uno-5196
)
(Visitor Counter : 138
وزیراعظم کا دفتر
وزیر اعظم 15 اکتوبر کو سورت میں سوراشٹر پٹیل سیوا سماج کے ذریعہ بنائے گئے ہاسٹل مرحلہ I کی بھومی پوجن تقریب میں شرکت کریں گے
وزیر اعظم جناب نریندر مودی 15 اکتوبر کو صبح 11 بجے سورت میں سوراشٹر پٹیل سیوا سماج کے ذریعہ بنائے گئے ہاسٹل کے مرحلہ I  کی بھومی پوجن تقریب میں ویڈیو کانفرنسنگ کے ذریعے شرکت کریں گے۔
ہاسٹل کی عمارت میں تقریباً 1500 طلبا کے لیے رہائشی سہولت موجود ہے۔ اس میں طلبا کے لیے ایک آڈیٹوریم اور لائبریری بھی ہے۔ تقریباً 500 طالبات کے لیے دوسرے مرحلے کے ہاسٹل کی تعمیر اگلے سال شروع ہوگی۔
سوراشٹر پٹیل سیوا سماج کے بارے میں
یہ 1983 میں قائم ایک رجسٹرڈ ٹرسٹ ہے، جس کا بنیادی مقصد معاشرے کے کمزور طبقات کی تعلیمی اور سماجی تبدیلی ہے۔ یہ طلبا کو مختلف مسابقتی امتحانات کی تیاری میں مدد کرتا ہے اور انھیں کاروباری اور مہارتی ترقی کے لیے پلیٹ فارم بھی مہیا کراتا ہے۔
پروگرام کے دوران گجرات کے وزیر اعلیٰ بھی موجود ہوں گے۔
وزارت دفاع
چوتھے اسکارپئین کلاس کی آبدوز ’ویلا ‘بحریہ میں شامل
نئیدہلی06 مئی۔دفاعی پیداوا رکے محکمے کے سکریٹری ڈاکٹر اجے کمار آئی اے ایس کی اہلیہ محترمہ وینا اجے کمار نے 6 مئی 2019 کو مژگاؤں ڈاک شپ بلڈر لمٹیڈ کے ذریعہ ہندوستانی بحریہ کے لئے تیار کی جانے والی چوتھے اسکارپئین کلاس کی آبدوز ویلا کو ہندوستانی بحریہ میں شامل کیا ۔محترمہ وینا اجے کمار نے اس تقریب کو رونق بخشی ۔وی اے ڈی ایم، اے کے سکسینہ ، سی ڈبلیو پی اے بھی اس تقریب میں موجود تھے۔ یہ تقریب میک ان انڈیا کے جاری پروگرام میں میزاگان ڈاک شپ بلڈرس لمٹیڈ  کے ذریعہ کئے جارہے اقدامات کی توثیق کرتی ہے، جس کو نہایت سرگرمی کے ساتھ ڈپارٹمنٹ آف ڈیفینس پروڈکشن  کے ذریعہ نافذ کیا جارہا ہے۔ اس آبدوز کوپونٹون سے علیحدگی کے لئے ممبئی ، پورٹ ٹرسٹ میں کھینچ کرلے جایا گیا ۔ اس کے بعد اس کا ٹرائل اورٹیسٹ ساحل اورسمندر دونوںمیں کیا جائے گا۔ اس کے بعد اس کی ڈلیوری ہندوستانی بحریہ میں کی جائے گی۔
سیریز میں 6اسکارپیئن کلاس کی آبدوزوں کی تیاری اور ٹکنالوجی کی منتقلی کے لئے کانٹریکٹ فرانس کے نیول گروپ  کو دیا گیاہے۔ یہ کمپنی اشتراک کرنے والی کمپنی کی حیثیت سے کام کرے گی جبکہ اس کو ایم ڈی ایل کے ذریعہ تیار کیا جارہا ہے۔
ایم ڈی ایل کے چیئر مین اور منیجنگ ڈائریکٹر سی ایم ڈی ای راکیش آنند نے اس موقع پر کہا کہ 20 اپریل 2019 کو پی 15 بی ڈسٹرویر ’’ امپھال ‘‘ کی لانچنگ اور 6 مئی 2019 کو ویلاکی لانچنگ ایم ڈی ایل کے لئے اس سال کے دوران اب تک کی بڑی کامیابیاں ہیں ۔
فی الحال 8 جنگی جہاز اور5 آبدوز ایم ڈی ایل میں زیر تعمیر ہیں ۔ ایم ڈی ایل ہندوستان کی سرکردہ شپ یارڈ ہے ،جس میں ہندوستانی بحریہ کی ضروریات کو پوری کرنے کی مکمل صلاحیت ہے ۔
اسکارپیئن کلاس کی آبدوز کے ذریعہ متعدد کاموںکو انجام دیا جاسکتاہے جو کہ کسی بھی جدید ترین آبدوزوں کے ذریعہ انجام دیا جاتاہے۔ اس میں اینٹی سرفیس کے ساتھ ساتھ آبدوزمخالف وارفئیر شامل ہیں۔ ٹکنالوجی کی منتقلی میں ہندوستان میں آبدوزوںکی تعمیر ، انٹی گریشن اور ٹیسٹ کے شعبوں میں نیول گروپ کے ذریعہ ایم ڈی ایل کو مناسب تکنیکی حمایت فراہم کرنا شامل ہے۔اس عمل کو ایم ڈی ایل کوتکنیکی ڈاٹا پیکج کی منتقلی کے ذریعہ اور کلیدی ٹکنالوجیوں میں ایم ڈی ایل کو اطلاعاتی نظام کے ساتھ ساتھ اس کے عملے کو تربیت کی فراہمی کے ذریعہ حاصل کیا جارہا ہے۔
اسکارپیئن پروجیکٹ کی ٹکنالوجی کی منتقلی اور تجربات کی اضافہ شدہ قوت اور جدیدترین بنیادی ڈھانچے کے ساتھ ایم ڈی ایل مستقبل کے آبدوزوں کو بنانے کے لئے پوری طرح تیار ہے ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔م ع ۔رم
U-2053
(Visitor Counter : 116
وزارت خزانہ
محکمہ انکم ٹیکس کی اڈیشہ میں تلاشی کی کارروائی
محکمہ انکم ٹیکس نے کالے پتھروں کی کان کنی، پروسیسنگ اور تجارت کے کاروبار میں مصروف گروہ پر تلاشی اور ضبطی کی کارروائیاں کیں۔ تلاشی مہم میں بھونیشور، جاج پور، کٹک، ڈھینکنال، کیونجھر، حیدرآباد، کولکتہ، گروگرام، نوئیڈا وغیرہ میں واقع 15 سے زیادہ احاطوں کا احاطہ کیا گیا۔
تلاشی اور ضبطی کی کارروائیوں کے دوران، ہاتھ سے لکھی ہوئی کتابوں اور ڈھیلے چادروں سمیت متعدد مجرمانہ دستاویزی اور ڈیجیٹل شواہد ملے اور ضبط کیے گئے۔ ضبط شدہ دستاویزات میں 80 کروڑ روپے سے زیادہ کی نقد فروخت اور جعلی مختلف قرض دہندگان کی منظم تفصیلات موجود ہیں۔ ضبط شدہ دستاویزات کے تجزیے سے ظاہر ہوتا ہے کہ یہ نقدی فروخت خفیہ ہے اور گروپ کے باقاعدہ بہی کھاتوں میں درج نہیں ہے۔
اس گروپ نے جائیدادوں کے حصول میں بڑی بے حساب سرمایہ کاری کی ہے۔ تلاشی کارروائی کے نتیجے میں 1 کروڑ روپے سے زیادہ کی بے حساب نقدی، زیورات اورسونے کے زیورات وغیرہ ضبط کیے گئے ہیں۔
مزید تحقیقات جاری ہیں۔
وزیراعظم کا دفتر
پنڈت جسراج کے انتقال پر وزیر اعظم کی تعزیت
نئی دہلی، 17 /اگست 2020 ۔ وزیر اعظم جناب نریندر مودی نے پنڈت جسراج جی کے انتقال پر تعزیت کا اظہار کیا ہے۔
اپنے تعزیتی پیغام میں وزیر اعظم نے کہا ہے ۔۔۔ ’’پنڈت جسراج جی کی افسوس ناک رحلت سے بھارتی ثقافتی حلقے میں ایک گہرا خلا پیدا ہوگیا ہے۔ نہ صرف ان کی پیشکش شاندار تھی، بلکہ انھوں نے متعدد دیگر گلوکاروں کے لئے ایک غیرمعمولی معلم کی شکل میں بھی اپنی پہچان قائم کی۔ ان کے اہل خانہ اور دنیا بھر میں ان کے مداحوں کے تئیں تعزیت۔ اوم شانتی۔‘‘
سٹرک ٹرانسپورٹ اور شاہراہوں کی وزارت
جناب گڈکری نے ناگالینڈ میں قومی شاہراہ کے ایک بڑے پروجیکٹ کا افتتاح کیا اور تقریباً4127 کروڑ روپئے کی لاگت والے تقریباً 266 کلومیٹر کی کل لمبائی کے قومی شاہراہ کے دیگر 14 پروجیکٹوں کا سنگ بنیاد رکھا
ناگالینڈ میں قومی شاہراہوں کی ترقی اور بہتری کے لئے گزشتہ 6 برسوں میں 11711 کروڑ روپئے کی لاگت سے 1063.41 کلومیٹر کے 55کاموں کو منظوری دی گئی: جناب گڈکری
نئی دہلی، 04 دسمبر 2020: روڈ ٹرانسپورٹ ، شاہراہوں اور ایم ایس ایم ای کے مرکزی وزیر جناب نتن گڈکری نے آج ناگالینڈ میں قومی شاہراہ کے 15 پروجیکٹوں کا سنگ بنیاد رکھا۔ وزیراعلیٰ جناب نیپھی ریو، روڈ ٹرانسپورٹ اور شاہراہوں کے وزیرمملکت جنرل وی کے سنگھ، ممبران اسمبلی ، مرکز اور ریاست کے سینئر اہلکار اس موقع پر موجود تھے۔ قومی شاہراہوں کے تقریباً 266 کلومیٹر لمبے ان پروجیکٹوں پر تقریباً 4127 کروڑ روپئے کی لاگت آئی ہے۔
اس موقع پر بولتے ہوئے جناب گڈکری نے کہا کہ مرکزی حکومت شمال مشرق اور ناگالینڈ کی ترقی کے لئے پابندعہد ہے اور انہوں نے بتایا کہ گزشتہ 6 برسوں کے دوران ناگالینڈ میں قومی شاہراہ کے نیٹ ورک میں مزید 667 کلومیٹر جوڑے گئے ہیں جو کہ تقریباً 76 فیصد کی ترقی کو ظاہر کرتی ہے۔ریاست میں قومی شاہراہ کا نیٹ ورک جو 2014 میں 880.68 کلومیٹر تھا آج وہ بڑھ کر 1547 ہوگیا ہے۔ وزیرموصوف نے کہا کہ چند ایک کو چھوڑ کر ناگالینڈ کے تقریباً تمام اضلاع کو قومی شاہراہوں کے مضبوط نیٹ ورک سے جوڑ دیا گیا ہے۔ انہوں نے کہا کہ قومی شاہراہ کے نیٹ ورک کی کثافت 39.90 کلومیٹر /1000 مربع کلومیٹر کے قومی اوسط کے مقابلے اب 93.30 کلومیٹر / 1000 مربع کلومیٹر ہے۔ ریاست میں قومی شاہراہ کے نیٹ ورک کی کثافت آبادی کے لحاظ سے 10.80 کلومیٹر /لاکھ آبادی کے اوسط کے مقابلے 77.73 کلومیٹر / لاکھ آبادی ہے۔
جناب گڈکری نے مزید بتایا کہ قومی شاہراہوں کی ترقی اور بہتری کے لئے گزشتہ چھ برسوں کے دوران 11711 کروڑ روپئے کی لاگت والے اور 1063.41 کلومیٹر کی کل لمبائی کے 55 کاموں کو منظوری دی گئی ہے۔ اس میں دیماپور شہر  کی بہتری کے طور پر تقریباً 1598 کروڑ روپئے کی لاگت سے 48 کلومیٹر لمبی پکی سڑک بنانے کے تین پروجیکٹ بھی شامل ہیں۔انہوں نے کہا کہ 7955 کروڑ روپئے کی لاگت سے 690 کلومیٹر کا 16 نمبر کا کام جاری ہے۔ 966.75 کروڑ روپئے کی لاگت والے 105 کلومیٹر لمبائی کا دوسرا ساتواں کام ٹینڈر کے مرحلہ میں ہے۔ انہوں نے یہ بھی کہا کہ 21-2020 کے دوران 2127 کروڑ کی لاگت سے 178 کلومیٹر لمبائی کے 11 کاموں کو منظوری دی جائے گی۔ اس کے علاوہ چھ ہزار کروڑ کی لاگت سے 524 کلومیٹر لمبائی کے پانچ کام ڈی پی آر مرحلہ میں ہے۔
جناب گڈکری نے وزیراعظم سے درخواست کی کہ وہ کوہیما بائی پاس کے سلسلے میں زمین اور نقصان کے معاوضہ کا تخمینہ فوری طورپر بھیجیں۔انہوں نے کہا کہ این ایچ آئی ڈی سی ایل نے ناگالینڈ میں کوہیما ۔ ماؤ پر دو لین کا کام پہلے ہی شروع کردیا ہے اور 30.09.2020 کو سول ورک پہلے ہی تفویض کیا جاچکا ہے ۔ مقررہ تاریخ کا اعلان 20 اکتوبر 2020 کے طور پر کیا جاچکاہے اور ٹھیکے دار کو سائیٹ پر تعینات کیا جاچکا ہے۔ انہوں نے کہا کہ ریاستی حکومت نقصان کے معاوضہ کا تخمینہ جتنی جلد فراہم کرائے گی سول ورک اتنی ہی جلد شروع ہوسکے گا۔